Държавен вестник, бр. 105, 2020 г., стр. 45

БРОЙ  105	
Д Ъ Р Ж А В Е Н  В Е С Т Н И К 	
СТР.  45  
монтират или затварят в предпазни кожуси, а 
проводниците в зоната на скелето се поставят 
в съответни електрообезопасяващи средства. 
Изключването на електроснабдителните 
мрежи и съоръжения се съгласува с техните 
собственици или оператори.
(3) Електрическите съоръжения (борма-
шини и подемници с ел. задвижване и др.), 
ползвани при изпълнение на монтажните 
дейности, се захранват от специален източ-
ник (разпределителни табла или защитни 
устройства) или се свързват към контактите 
на съществуващите съоръжения. При дейности 
с употреба на електрически инструменти се 
спазват изискванията за безопасност при из-
пълнение на електромонтажни работи.
Раздел II
Видове проверки. Приемане на монтирано 
скеле
Чл. 37. (1) Изпълнителят на скелето е 
длъжен чрез назначено от него квалифици-
рано лице:
1. да проверява в процеса на изпълнение 
на скелето съответствието с техническата 
документация, с нормативните конструктивни 
изисквания и с изискванията за безопасност 
и здраве;
2. да одобрява замени на дефектни еле-
менти на конструкцията на скелето;
3. да го предаде в експлоатация на изпъл-
нителя на постоянния строеж.
(2) По време на монтажа се провеждат 
проверки, както следва: 
1. текущи преди започване на работа в 
началото на всяка смяна; 
2. след ремонт, модификация или промяна, 
която влияе на целостта на съоръжението;
3. след авария.
(3) Резултатът от проверките се докумен-
тира и се съхранява най-малко до демонтажа 
на скелето. Проверката обхваща: 
1. правилното укрепване на скелето; 
2. състоянието на закрепващите елемен-
ти – правилното им поставяне и изпитване 
чрез опън при несигурност относно тяхната 
носимоспособност;
3. правилното поставяне на парапети;
4. разстоянието между платформите на 
скелето и прилежащата конструкция на 
строежа, което е не по-голямо от 0,2 m; при 
необходимост от изграждане на разстояние, 
по-голямо от 0,2 m, се предприемат подходя-
щи допълнителни мерки за предотвратяване 
паданията на хора или предмети;
5. правилното монтиране на частите на 
платформите и платформените елементи;
6. наличие на безопасен достъп до скелето;
7. обезопасяване на всички части срещу 
случайното им изместване.
Чл. 38. (1) Завършеното скеле се приема, 
ако няма дефекти и напълно съответства на 
проектната документация, определена в чл. 13, 
14 или 22, в зависимост от вида на скелето. 
Завършеното скеле се приема с протокол за 
предаване и приемане на скелето. Примерен 
образец на протокола е даден в приложение 
№ 5 към наредбата.
(2) Протоколът по ал. 1 се съставя и 
подписва след извършване на окончателна 
проверка от комисия с представители на 
изпълнителя на скелето, представители на 
възложителя и строителя на постоянния 
строеж, или техни упълномощени лица, 
квалифицираното лице, определено по реда 
на чл. 31, лицето изготвило проектната доку-
ментация, лицето, упражняващо строителен 
надзор, и координатора по безопасност и 
здраве за етапа на изпълнение на строежа, 
когато такъв е определен, и скелето ще се 
ползва от повече от един изпълнител на СМР. 
Окончателната проверка за съответствие с 
проектната документация се документира в 
„Контролен технически лист за проверка на 
скеле“, който е неразделна част от протокола 
за предаване и приемане на скелето. 
Чл. 39. (1) Състоянието на скелетата по 
време на експлоатация при изпълнение на СМР 
се установява и документира от техническия 
ръководител на строежа или от определено от 
строителя квалифицирано лице по чл. 31, ал. 1 
чрез периодични проверки през определен от 
строителя интервал не по-голям от 3 месеца.
(2) За извършения преглед по ал. 1 се 
съставя доклад за състоянието на скелето, 
който се подписва от всички физически лица, 
участвали в прегледа съобразно тяхната пра-
воспособност и квалификация.
(3) При ползване на скелето от повече от 
един изпълнител на СМР текущият контрол 
по отношение извършване на проверките по 
ал. 1 на скелето се упражнява от коорди-
натора по безопасност и здраве за етапа на 
изпълнение на строежа.
Чл. 40. Всеки строител, ползвател на скеле, 
отговаря за:
1. ползването му само след подписване на 
протокол по чл. 38 за цялото скеле или за 
част от него;
2. извършване на проверките по чл. 39 
за конструктивни промени и за извънредни 
събития;
3. употребата му по предназначение. 
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Елемент“ е съществена (например зава-
рена) част от компонент, например напречна 
хоризонтална тръба на вертикална рамка.
2. „Компонент“ е част от система на скеле, 
която не може да бъде демонтирана впослед-
ствие, например диагонална или вертикална 
рамка.